# Ευρωπαϊκό Λαϊκό Κόμμα

| Ευρωπαϊκό Λαϊκό Κόμμα European People’s Party |
| --- |
|  |
| Πρόεδρος | Μάνφρεντ Βέμπερ |
| Γενικός Γραμματέας | Θανάσης Μπακόλας |
| Ίδρυση | 8 Ιουλίου 1976 (1976-07-08) |
| Έδρα | Rue du Commerce 10, Βρυξέλλες |
| Πτέρυγα νεολαίας | Νεολαία Ευρωπαϊκού Λαϊκού Κόμματος |
| Φοιτητική πτέρυγα | Ευρωπαίοι Δημοκρατικοί Φοιτητές |
| Ιδεολογία | Χριστιανοδημοκρατία Φιλελεύθερος συντηρητισμός Συντηρητισμός Φιλοευρωπαϊσμός |
| Πολιτικό φάσμα | Κεντροδεξιά |
| Ομάδα Ευρωπαϊκού Κοινοβουλίου | Ευρωπαϊκό Λαϊκό Κόμμα |
| Διεθνής προσχώρηση | Διεθνής Δημοκρατική Ένωση |
| Χρώματα |      Μπλε      Χρυσό |
| Ευρωπαϊκό Κοινοβούλιο | 173 / 705 |
| Ευρωπαϊκό Συμβούλιο | 10 / 27 |
| Ευρωπαϊκή Επιτροπή | 14 / 27 |
| Ιστότοπος |
| www.epp.eu |
| Πολιτικό σύστημα Ευρωπαϊκής Ένωσης Πολιτικά κόμματα Εκλογές |

Λογότυπο του Ευρωπαϊκού Λαϊκού Κόμματος έως το 2015
Το **Ευρωπαϊκό Λαϊκό Κόμμα** (**Ε.Λ.Κ.**) (αγγ: European People’s Party, **EPP**), είναι κεντροδεξιό Ευρωπαϊκό πολιτικό κόμμα που υποστηρίζει την Ευρωπαϊκή ολοκλήρωση. Ιδρύθηκε το 1976 και διέπεται από τις ιδεολογικές αρχές της χριστιανοδημοκρατίας και του φιλελεύθερου συντηρητισμού. Πρόεδρος του κόμματος είναι ο Μάνφρεντ Βέμπερ.

Αποτελείται από εθνικά πολιτικά κόμματα τα οποία στο σύνολό τους είναι 76 και προέρχονται από 41 Ευρωπαϊκές χώρες. Επί του παρόντος συμπεριλαμβάνει δέκα αρχηγούς κρατών και κυβερνήσεων από χώρες μέλη της Ευρωπαϊκής Ένωσης. Στην πολιτική οικογένεια του Ευρωπαϊκού Λαϊκού Κόμματος ανήκουν έντεκα επίτροποι της Ευρωπαϊκής Επιτροπής (συμπεριλαμβανομένου της Προέδρου της), και τα 170 μέλη της πολιτικής ομάδας του κόμματος στο Ευρωπαϊκό Κοινοβούλιο.

## Ιστορικό

Η σύσκεψη κορυφής του 2011
Σύμφωνα με την ιστοσελίδα του, το Ευρωπαϊκό Λαϊκό Κόμμα είναι «η πολιτική οικογένεια της κεντροδεξιάς, η οποία έχει τις ρίζες της στην ιστορία και τον πολιτισμό της Ευρωπαϊκής ηπείρου και υπήρξε πρωτοπόρος της Ευρωπαϊκής ιδέας από τις πρώτες στιγμές της σύλληψής της».

Το Ε.Λ.Κ. ιδρύθηκε στις 8 Ιουλίου 1976 στο Λουξεμβούργο με πρωτοβουλία του τότε Βέλγου Πρωθυπουργού, Jean Seitlinger, του Λέο Τίντεμανς, ο οποίος εξελέγη πρώτος πρόεδρος του κόμματος και του μετέπειτα πρωθυπουργού του Βελγίου, Βίλφριντ Μάρτενς, ο οποίος επίσης εξελέγη πρόεδρος του κόμματος.

Πριν από την ίδρυση του Ε.Λ.Κ. προϋπήρχαν διάφοροι κεντροδεξιοί πολιτικοί σχηματισμοί που θα μπορούσαν να χαρακτηριστούν ως οι προκάτοχοί του. Για παράδειγμα, για αρκετούς η ιστορία του Ευρωπαϊκού Λαϊκού Κόμματος περνάει μέσα από τις Nouvelles Equipes International που ιδρύθηκαν το 1946 (κατ’ άλλους το 1948) και μετέπειτα από την Ευρωπαϊκή Ένωση Χριστιανοδημοκρατών που ιδρύθηκε το 1965, ενώ ο πιο μακρινός πολιτικός του πρόγονος είναι η Secretariat International des partis democratiques d’inspiration Chretienne που ιδρύθηκε το 1925.

Μια σημαντική εξέλιξη στην ιστορία του Ε.Λ.Κ., πραγματοποιήθηκε στα τέλη της δεκαετίας του 1990, όταν ο Φινλανδός πολιτικός Σάουλι Νιινίστο διαπραγματεύθηκε τη συγχώνευση της Ευρωπαϊκής Δημοκρατικής Ένωσης (EDU), της οποίας διατελούσε Πρόεδρος, με το Ευρωπαϊκό Λαϊκό Κόμμα. Τον Οκτώβριο του 2002, η Ευρωπαϊκή Δημοκρατική Ένωση έπαψε να λειτουργεί ως πολιτική οργάνωσης, αφού προηγουμένως είχε επίσημα απορροφηθεί από το Ε.Λ.Κ., σε μια ειδική εκδήλωση που πραγματοποιήθηκε στο Εστορίλ, στην Πορτογαλία. Προς αναγνώριση των προσπαθειών του, ο Σάουλι Νιινίστο, ανακηρύχθηκε επίτιμος πρόεδρος του κόμματος.

Το Ευρωπαϊκό Λαϊκό Κόμμα, ενόψει των ευρωεκλογών του 2009, όρισε τον Ζοζέ Μανουέλ Μπαρόζο ως υποψήφιο για την επανεκλογή του στη θέση του Προέδρου της Ευρωπαϊκής Επιτροπής, στην περίπτωση που το κόμμα κέρδιζε της εκλογές. Το χρίσμα του δόθηκε τον Απρίλιο του 2009 στο συνέδριο του Ε.Λ.Κ. στη Βόννη. Το κόμμα τελικά κέρδισε τις εκλογές, η υποψηφιότητα του Μπαρόζο εγκρίθηκε από το Ευρωπαϊκό Συμβούλιο, και το Ευρωπαϊκό Κοινοβούλιο επικύρωσε με απόλυτη πλειοψηφία τη δεύτερη θητεία του. Τον Νοέμβριο του 2009, ο Ζοζέ Μανουέλ Μπαρόζο ανακοίνωσε τη νέα σύνθεση του κολλεγίου των επιτρόπων (Επιτροπή Μπαρόζο).

Στις ευρωεκλογές του 2014, ο Ζαν Κλοντ Γιούνκερ κατήλθε ως υποψήφιος του Ευρωπαϊκού Λαϊκού Κόμματος για την προεδρία της Ευρωπαϊκής Επιτροπής. Το Ευρωπαϊκό Λαϊκό Κόμμα κέρδισε τις περισσότερες έδρες στις εκλογές και, στις 27 Ιουνίου, το Ευρωπαϊκό Συμβούλιο τον έθεσε ως υποψήφιο. Στις 15 Ιουλίου 2014, το Ευρωπαϊκό Κοινοβούλιο εξέλεξε τον Γιούνκερ στη θέση του προέδρου της Ευρωπαϊκής Επιτροπής και διαδέχθηκε τον Ζοζέ Μανουέλ Μπαρόζο το Νοέμβριο του 2014.

## Πολιτική πλατφόρμα και μανιφέστο

Το Ευρωπαϊκό Λαϊκό Κόμμα, στο 21ο συνέδριό του, που πραγματοποιήθηκε το 2012 στο Βουκουρέστι, ανανέωσε την πολιτική του πλατφόρμα και ενέκρινε το πολιτικό μανιφέστο στο οποίο συνοψίζονται οι βασικές αξίες και τις πολιτικές του.

Οι κυριότερες από αυτές είναι:

* Η ελευθερία ως βασικό ανθρώπινο δικαίωμα
* Ο σεβασμός στις παραδόσεις
* Η αλληλεγγύη σε όσους βρίσκονται σε ανάγκη, οι οποίοι με τη σειρά τους θα πρέπει να καταβάλλουν προσπάθειες για να βελτιώσουν την κατάστασή τους
* Η διασφάλιση υγιών δημοσίων οικονομικών
* Η διατήρηση ενός υγιούς περιβάλλοντος
* Η επικουρικότητα
* Η πλουραλιστική δημοκρατία και η κοινωνική οικονομία της αγοράς

Το μανιφέστο περιγράφει επίσης τις προτεραιότητες του Ε.Λ.Κ. για την Ευρωπαϊκή Ένωση, όπως:

* Μια πραγματική Ευρωπαϊκή Πολιτική Ένωση
* Άμεση εκλογή του Προέδρου της Ευρωπαϊκής Επιτροπής
* Ολοκλήρωση της ενιαίας ευρωπαϊκής αγοράς
* Προώθηση του θεσμού της οικογένειας, βελτίωση της εκπαίδευσης και της υγείας
* Ενίσχυση της κοινής πολιτικής για τη μετανάστευση και το άσυλο και την ένταξη των μεταναστών
* Συνέχιση της διεύρυνσης της Ευρωπαϊκής Ένωσης, ενίσχυση της Ευρωπαϊκής Πολιτικής Γειτονίας και ειδικές σχέσεις με τις χώρες που δεν μπορούν ή δεν θέλουν να ενταχθούν στην Ευρωπαϊκή Ένωση
* Καθορισμός μιας πραγματικά κοινής ενεργειακής πολιτικής της Ευρωπαϊκής Ένωσης
* Ενίσχυση των ευρωπαϊκών πολιτικών κομμάτων

## Ευρωπαϊκοί θεσμοί

### Ευρωπαϊκό Συμβούλιο

Το Ευρωπαϊκό Λαϊκό Κόμμα εκπροσωπείται στο Ευρωπαϊκό Συμβούλιο από δέκα αρχηγούς κυβερνήσεων:

| Κράτος - Μέλος | Εκπρόσωπος | Θητεία από |
| --- | --- | --- |
|  Αυστρία |  |  | **Καγκελάριος** Κρίστιαν Στόκερ (Αυστριακό Λαϊκό Κόμμα) | 3 Μαρτίου 2025 |
|  Γερμανία |  |  | **Καγκελάριος** Φρίντριχ Μερτς (Χριστιανοδημοκρατική Ένωση) | 6 Μαΐου 2025 |
|  Ελλάδα |  |  | **Πρωθυπουργός** Κυριάκος Μητσοτάκης (Νέα Δημοκρατία) | 26 Ιουνίου 2023 |
|  Κροατία |  |  | **Πρωθυπουργός** Αντρέι Πλένκοβιτς (Κροατική Δημοκρατική Ένωση) | 19 Οκτωβρίου 2016 |
|  Λουξεμβούργο |  |  | **Πρωθυπουργός** Λουκ Φρίντεν (Χριστιανικό Κοινωνικό Λαϊκό Κόμμα) | 1 Νοεμβρίου 2023 |
|  Πολωνία |  |  | **Πρωθυπουργός** Ντόναλντ Τουσκ (Πολιτική Πλατφόρμα) | 13 Δεκεμβρίου 2023 |
|  Πορτογαλία |  |  | **Πρωθυπουργός** Λουίς Μοντενέγκρο (Κοινωνικό Δημοκρατικό Κόμμα) | 2 Απριλίου 2024 |
|  Σλοβενία |  |  | **Πρωθυπουργός** Γιάνεζ Γιάνσα (Σλοβενικό Δημοκρατικό Κόμμα) | 22 Μαΐου 2026 |
|  Σουηδία |  |  | **Πρωθυπουργός** Ουλφ Κρίστερσον (Κόμμα Μετριοπαθών) | 18 Οκτωβρίου 2022 |
|  Φινλανδία |  |  | **Πρωθυπουργός** Πέτερι Όρπο (Κόμμα Εθνικού Συνασπισμού) | 20 Ιουνίου 2023 |

### Ευρωπαϊκή Επιτροπή

Το Ευρωπαϊκό Λαϊκό Κόμμα συμμετέχει με δέκα επιτρόπους στην Ευρωπαϊκή Επιτροπή:

| Κράτος - Μέλος | Εκπρόσωπος | Θητεία από |
| --- | --- | --- |
|  Γερμανία |  |  | **Πρόεδρος της Ευρωπαϊκής Επιτροπής** Ούρσουλα φον ντερ Λάιεν (Χριστιανοδημοκρατική Ένωση) | 27 Οκτωβρίου 2019 |
|  Λετονία |  |  | **Εκτελεστικός Αντιπρόεδρος, Επίτροπος Εμπορίου** Βάλντις Ντομπρόβσκις (Ενότητα) | 1 Δεκεμβρίου 2019 |
|  Κροατία |  |  | **Αντιπρόεδρος Επίτροπος Δημοκρατίας και Δημογραφικού** Ντούμπραβκα Σούιτσα (Κροατική Δημοκρατική Ένωση) | 1 Δεκεμβρίου 2019 |
|  Ελλάδα |  |  | **Αντιπρόεδρος, Επίτροπος Προώθησης του Ευρωπαϊκού Τρόπου Ζωής** Μαργαρίτης Σχοινάς (Νέα Δημοκρατία) | 1 Δεκεμβρίου 2019 |
|  Αυστρία |  |  | **Επίτροπος Προϋπολογισμού και Διοίκησης** Γιοχάνες Χαν (Αυστριακό Λαϊκό Κόμμα) | 1 Δεκεμβρίου 2019 |
|  Βουλγαρία |  |  | **Επίτροπος Καινοτομίας, Έρευνας, Πολιτισμού, Εκπαίδευσης και Νεολαίας** Μαρίγια Γκάμπριελ (Πολίτες για την Ευρωπαϊκή Ανάπτυξη της Βουλγαρίας) | 1 Δεκεμβρίου 2019 |
|  Κύπρος |  |  | **Επίτροπος Υγείας και Ασφάλειας Τροφίμων** Στέλλα Κυριακίδου (Δημοκρατικός Συναγερμός) | 1 Δεκεμβρίου 2019 |
|  Ρουμανία |  |  | **Επίτροπος Μεταφορών** Αντίνα Βαλεάν (Εθνικό Φιλελεύθερο Κόμμα) | 1 Δεκεμβρίου 2019 |
|  Ουγγαρία |  |  | **Επίτροπος Γειτονίας και Διεύρυνσης** Όλιβερ Βάρχεϊ (Ανεξάρτητος) | 1 Δεκεμβρίου 2019 |
|  Ιρλανδία |  |  | **Επίτροπος Χρηματοπιστωτικής Σταθερότητας, Χρηματοπιστωτικών Υπηρεσιών και Ένωσης Κεφαλαιαγορών** Μάιριντ Μακγκίνες (Φίνε Γκελ) | 12 Οκτωβρίου 2020 |

### Ευρωπαϊκό Κοινοβούλιο

Το Ευρωπαϊκό Λαϊκό Κόμμα έχει τη μεγαλύτερη πολιτική ομάδα στο Ευρωπαϊκό Κοινοβούλιο, αποτελούμενη από 188 ευρωβουλευτές. Σε αυτήν συμπεριλαμβάνονται ευρωβουλευτές κομμάτων που ανήκουν στο Ευρωπαϊκό Χριστιανικό Πολιτικό Κίνημα, καθώς και ανεξάρτητοι. Πρόεδρος της πολιτικής ομάδας του Ε.Λ.Κ. είναι ο Μάνφρεντ Βέμπερ.

## Μέλη

| Χώρα | Κόμμα | Πολιτική ομάδα | Ευρωπαϊκό Κοινοβούλιο | Εθνικά Κοινοβούλια |
| --- | --- | --- | --- | --- |
|  Αυστρία | Αυστριακό Λαϊκό Κόμμα *Österreichische Volkspartei* | Ευρωπαϊκό Λαϊκό Κόμμα | 5 / 20 | 51 / 183 |
|  Βέλγιο | Χριστιανοδημοκρατικό και Φλαμανδικό Κόμμα *Christen-Democratisch en Vlaams* | Ευρωπαϊκό Λαϊκό Κόμμα | 2 / 21 | 11 / 150 |
|  Βουλγαρία | Πολίτες για την Ευρωπαϊκή Ανάπτυξη της Βουλγαρίας *Граждани за европейско развитие на България* | Ευρωπαϊκό Λαϊκό Κόμμα | 4 / 17 | 38 / 240 |
| Ένωση Δημοκρατικών Δυνάμεων *Съюз на демократските сили* | Ευρωπαϊκό Λαϊκό Κόμμα | 1 / 17 | 1 / 240 |
| Δημοκράτες για μια Ισχυρή Βουλγαρία *Демократи за силна България* | Ευρωπαϊκό Λαϊκό Κόμμα | 1 / 17 | 5 / 240 |
| Κίνημα Βουλγαρία για τους Πολίτες *Движение "България на гражданите"* | - | 0 / 17 | 0 / 240 |
|  Γαλλία | Οι Ρεπουμπλικανοί *Les Républicains* | Ευρωπαϊκό Λαϊκό Κόμμα | 5 / 81 | 51 / 577 |
|  Γερμανία | Χριστιανοδημοκρατική Ένωση *Christlich Demokratische Union* | Ευρωπαϊκό Λαϊκό Κόμμα | 23 / 96 | 164 / 630 |
| Χριστιανοκοινωνική Ένωση Βαυαρίας *Christlich-Soziale Union in Bayern* | Ευρωπαϊκό Λαϊκό Κόμμα | 6 / 96 | 44 / 630 |
|  Δανία | Συντηρητικό Λαϊκό Κόμμα *Det Konservative Folkeparti* | Ευρωπαϊκό Λαϊκό Κόμμα | 1 / 14 | 13 / 179 |
| Χριστιανοδημοκράτες *Kristendemokraterne* | - | 0 / 14 | 0 / 179 |
|  Ελλάδα | Νέα Δημοκρατία | Ευρωπαϊκό Λαϊκό Κόμμα | 7 / 21 | 156 / 300 |
|  Εσθονία | Πατρίδα *Isamaa* | Ευρωπαϊκό Λαϊκό Κόμμα | 2 / 7 | 8 / 101 |
|  Ιρλανδία | Φίνε Γκελ *Fine Gael* | Ευρωπαϊκό Λαϊκό Κόμμα | 4 / 14 | 37 / 160 |
|  Ισπανία | Λαϊκό Κόμμα *Partido Popular* | Ευρωπαϊκό Λαϊκό Κόμμα | 22 / 61 | 137 / 350 |
|  Ιταλία | Φόρτσα Ιτάλια *Forza Italia* | Ευρωπαϊκό Λαϊκό Κόμμα | 8 / 76 | 51 / 400 |
| Εμείς οι Μετριοπαθείς *Noi Moderati* | - | 0 / 76 | 7 / 400 |
| Λαϊκό Κόμμα Νότιου Τιρόλο *Südtiroler Volkspartei* | Ευρωπαϊκό Λαϊκό Κόμμα | 1 / 76 | 3 / 400 |
| Ένωση Κέντρου *Unione di Centro* | - | 0 / 76 | 1 / 400 |
| Τιρολέζικο Αυτονομιστικό Κόμμα του Τρεντίνο *Partito Autonomista Trentino Tirolese* | - | 0 / 76 | 0 / 400 |
| Λαϊκή Εναλλακτική *Alternativa Popolare* | - | 0 / 76 | 0 / 400 |
| Λαϊκή Βάση *Base Popolare* | - | 0 / 76 | 0 / 400 |
|  Κροατία | Κροατική Δημοκρατική Ένωση *Hrvatska demokratska zajednica* | Ευρωπαϊκό Λαϊκό Κόμμα | 6 / 12 | 55 / 151 |
| Κροατικό Χριστιανοδημοκρατικό Κόμμα *Hrvatska demokršćanska stranka* | - | 0 / 12 | 1 / 151 |
|  Κύπρος | Δημοκρατικός Συναγερμός | Ευρωπαϊκό Λαϊκό Κόμμα | 2 / 6 | 17 / 56 |
|  Λετονία | Ενότητα *Vienotība* | Ευρωπαϊκό Λαϊκό Κόμμα | 2 / 9 | 22 / 100 |
|  Λιθουανία | Ένωση της Πατρίδας - Λιθουανοί Χριστιανοδημοκράτες *Tėvynės sąjunga – Lietuvos krikščionys demokratai* | Ευρωπαϊκό Λαϊκό Κόμμα | 3 / 11 | 28 / 141 |
|  Λουξεμβούργο | Χριστιανικό Κοινωνικό Λαϊκό Κόμμα *Chrëschtlech-Sozial Vollekspartei* | Ευρωπαϊκό Λαϊκό Κόμμα | 2 / 6 | 21 / 60 |
|  Μάλτα | Εθνικιστικό Κόμμα *Partit Nazzjonalista* | Ευρωπαϊκό Λαϊκό Κόμμα | 3 / 6 | 31 / 67 |
|  Ολλανδία | Χριστιανοδημοκρατική Έκκληση *PChristen-Democratisch Appèl* | Ευρωπαϊκό Λαϊκό Κόμμα | 3 / 31 | 18 / 150 |
|  Πολωνία | Πολιτική Πλατφόρμα *Platforma Obywatelska* | Ευρωπαϊκό Λαϊκό Κόμμα | 21 / 53 | 125 / 460 |
| Πολωνικό Λαϊκό Κόμμα *Polskie Stronnictwo Ludowe* | Ευρωπαϊκό Λαϊκό Κόμμα | 2 / 53 | 28 / 460 |
|  Πορτογαλία | Κοινωνικό Δημοκρατικό Κόμμα *Partido Social Democrata* | Ευρωπαϊκό Λαϊκό Κόμμα | 6 / 21 | 89 / 230 |
| Λαϊκό Κόμμα *Centro Democrático e Social – Partido Popular* | Ευρωπαϊκό Λαϊκό Κόμμα | 1 / 21 | 2 / 230 |
|  Ρουμανία | Εθνικό Φιλελεύθερο Κόμμα *Partidul Național Liberal* | Ευρωπαϊκό Λαϊκό Κόμμα | 8 / 33 | 49 / 330 |
| Δημοκρατική Συμμαχία των Ούγγρων στη Ρουμανία *Uniunea Democrată Maghiară din România Romániai Magyar Demokrata Szövetség* | Ευρωπαϊκό Λαϊκό Κόμμα | 2 / 33 | 22 / 330 |
| Κόμμα Λαϊκού Κινήματος *Partidul Miscarea Populară* | Ευρωπαϊκό Λαϊκό Κόμμα | 1 / 33 | 0 / 330 |
|  Σλοβακία | Συνηθισμένοι Άνθρωποι *Obyčajní Ľudia* | - | 0 / 15 | 10 / 150 |
| Χριστιανοδημοκρατικό Κίνημα *Kresťanskodemokratické hnutie* | Ευρωπαϊκό Λαϊκό Κόμμα | 1 / 15 | 11 / 150 |
| Δημοκράτες *Demokrati* | - | 0 / 15 | 1 / 150 |
|  Σλοβενία | Σλοβενικό Δημοκρατικό Κόμμα *Slovenska demokratska stranka* | Ευρωπαϊκό Λαϊκό Κόμμα | 4 / 9 | 28 / 90 |
| Νέα Σλοβενία - Χριστιανοδημοκράτες *Nova Slovenija – Krščanski demokrati* | Ευρωπαϊκό Λαϊκό Κόμμα | 1 / 9 | 7 / 90 |
| Σλοβενικό Λαϊκό Κόμμα *Slovenska ljudska stranka* | - | 0 / 9 | 1 / 90 |
|  Σουηδία | Κόμμα Μετριοπαθών *Moderata samlingspartiet* | Ευρωπαϊκό Λαϊκό Κόμμα | 4 / 21 | 68 / 349 |
| Χριστιανοδημοκράτες *Kristdemokraterna* | Ευρωπαϊκό Λαϊκό Κόμμα | 1 / 21 | 19 / 349 |
|  Τσεχία | Χριστιανική και Δημοκρατική Ένωση-Τσεχοσλοβάκικο Λαϊκό Κόμμα *Křesťanská a demokratická unie – Československá strana lidová* | Ευρωπαϊκό Λαϊκό Κόμμα | 1 / 21 | 16 / 200 |
| ΤΟΠ 09 *TOP 09* | Ευρωπαϊκό Λαϊκό Κόμμα | 2 / 21 | 9 / 200 |
|  Φινλανδία | Κόμμα Εθνικού Συνασπισμού *Kansallinen Kokoomus* | Ευρωπαϊκό Λαϊκό Κόμμα | 4 / 15 | 48 / 200 |
| Χριστιανοδημοκράτες *Kristillisdemokraatit* | - | 0 / 14 | 5 / 200 |
| **Συνεργαζόμενα κόμματα** |
|  Αλβανία | Δημοκρατικό Κόμμα Αλβανίας *Partia Demokratike e Shqipërisë* | - | *Εκτός Ε.Ε.* | 42 / 140 |
|  Βόρεια Μακεδονία | Εσωτερική Μακεδονική Επαναστατική Οργάνωση - Δημοκρατικό Κόμμα για τη Μακεδονική Εθνική Ενότητα *Внатрешна македонска револуционерна организација – Демократска партија за македонско национално единство* | - | *Εκτός Ε.Ε.* | 55 / 120 |
|  Ελβετία | Το Κέντρο *Die Mitte Le Centre* | - | *Εκτός Ε.Ε.* | 29 / 200 |
|  Νορβηγία | Συντηρητικό Κόμμα *Høyre* | - | *Εκτός Ε.Ε.* | 24 / 169 |
|  Σερβία | Σερβικό Προοδευτικό Κόμμα *Српска напредна странка* | - | *Εκτός Ε.Ε.* | 105 / 250 |
| Συμμαχία των Ούγγρων της Βοϊβοντίνας *Савез војвођанских Мађара Vajdasági Magyar Szövetség*  | - | *Εκτός Ε.Ε.* | 6 / 250 |
| **Παρατηρητές** |
|  Άγιος Μαρίνος | Σαμμαρινέζικο Χριστιανοδημοκρατικό Κόμμα *Partito Democratico Cristiano Sammarinese* | - | *Εκτός Ε.Ε.* | 22 / 60 |
|  Αρμενία | Ρεπουμπλικανικό Κόμμα της Αρμενίας *Հայաստանի Հանրապետական Կուսակցություն* | - | *Εκτός Ε.Ε.* | 4 / 107 |
| Κληρονομιά *Ժառանգություն* | - | *Εκτός Ε.Ε.* | 0 / 107 |
|  Βοσνία και Ερζεγοβίνη | Κόμμα Δημοκρατικής Δράσης *Stranka demokratske akcije* | - | *Εκτός Ε.Ε.* | 8 / 42 |
| Κροατική Δημοκρατική Ένωση της Βοσνίας και Ερζεγοβίνης *Hrvatska demokratska zajednica Bosne i Hercegovine* | - | *Εκτός Ε.Ε.* | 4 / 42 |
| Κροατική Δημοκρατική Ένωση 1990 *Hrvatska demokratska zajednica 1990* | - | *Εκτός Ε.Ε.* | 0 / 42 |
| Κόμμα Δημοκρατικής Προόδου *Partija demokratskog progresa* | - | *Εκτός Ε.Ε.* | 2 / 42 |
|  Γεωργία | Ενωμένο Εθνικό Κίνημα *ერთიანი ნაციონალური მოძრაობა* | - | *Εκτός Ε.Ε.* | 0 / 150 |
| Ευρωπαϊκή Γεωργία *ევროპული საქართველო* | - | *Εκτός Ε.Ε.* | 0 / 150 |
|  Κόσοβο | Δημοκρατική Ένωση Κοσόβου *Lidhja Demokratike e Kosovës* | - | *Εκτός Ε.Ε.* | 20 / 120 |
|  Λευκορωσία | Λευκορωσική Χριστιανοδημοκρατία *Беларуская хрысьціянская дэмакратыя* | - | *Εκτός Ε.Ε.* | 0 / 110 |
| Ενωμένο Πολιτικό Κόμμα *Аб'яднаная грамадзянская партыя* | - | *Εκτός Ε.Ε.* | 0 / 110 |
| Κίνημα για την Ελευθερία *Рух «За Свабо́ду»* | - | *Εκτός Ε.Ε.* | 0 / 110 |
|  Μαυροβούνιο | Βοσνιακό Κόμμα *Bošnjačka stranka* | - | *Εκτός Ε.Ε.* | 6 / 81 |
|  Μολδαβία | Κόμμα Δράσης και Αλληλεγγύης *Partidul Acțiune și Solidaritate* | - | *Εκτός Ε.Ε.* | 55 / 101 |
| Φιλελεύθερο Δημοκρατικό Κόμμα της Μολδαβίας *Partidul Liberal Democrat din Moldova* | - | *Εκτός Ε.Ε.* | 0 / 101 |
| Πλατφόρμα Αξιοπρέπειας και Αλήθειας *Platforma Demnitate și Adevăr* | - | *Εκτός Ε.Ε.* | 0 / 101 |
|  Νορβηγία | Χριστιανοδημοκρατικό Κόμμα *Kristelig Folkeparti* | - | *Εκτός Ε.Ε.* | 7 / 169 |
|  Ουκρανία | Ευρωπαϊκή Αλληλεγγύη *Європейська солідарність* | - | *Εκτός Ε.Ε.* | 27 / 450 |
| Πανουκρανική Ένωση «Πατρίδα» *Всеукраїнське об'єднання "Батьківщина"* | - | *Εκτός Ε.Ε.* | 24 / 450 |
| Ουκρανική Δημοκρατική Συμμαχία για τη Μεταρρύθμιση *Український демократский альянс за реформа* | - | *Εκτός Ε.Ε.* | 0 / 450 |
| Αυτοβοήθεια *Самопоміч* | - | *Εκτός Ε.Ε.* | 0 / 450 |

## Διατελέσαντες πρόεδροι

Οι διατελέσαντες πρόεδροι του Ευρωπαϊκού Λαϊκού Κόμματος είναι οι εξής:

| # | Πρόεδρος | Θητεία |
| --- | --- | --- |
| **1** |  |  |  Λέο Τίντεμανς (Χριστιανικό Λαϊκό Κόμμα) | 8 Ιουλίου 1976 | 9 Ιουλίου 1985 |
| **2** |  |  |  Πιτ Μπούκμαν (Χριστιανοδημοκρατική Έκκληση) | 10 Ιουλίου 1985 | 30 Ιουλίου 1987 |
| **3** |  |  |  Ζακ Σαντέρ (Χριστιανικό Κοινωνικό Λαϊκό Κόμμα) | 31 Ιουλίου 1987 | 15 Ιουλίου 1990 |
| **4** |  |  |  Βίλφριντ Μάρτενς (Χριστιανοδημοκρατικό και Φλαμανδικό Κόμμα) | 16 Ιουλίου 1990 | 9 Οκτωβρίου 2013 |
| **5** |  |  |  Ζοζέφ Ντολ (Οι Ρεπουμπλικανοί) | 12 Νοεμβρίου 2013 | 30 Νοεμβρίου 2019 |
| **6** |  |  |  Ντόναλντ Τουσκ (Πολιτική Πλατφόρμα) | 1 Δεκεμβρίου 2019 | 31 Μαΐου 2022 |
| **7** |  |  |  Μάνφρεντ Βέμπερ (Χριστιανοκοινωνική Ένωση Βαυαρίας) | 1 Ιουνίου 2022 | σήμερα |

## Συνδεδεμένες οργανώσεις

Το Ευρωπαϊκό Λαϊκό Κόμμα συνδέεται με διάφορες οργανώσεις:

* Ένωση Μικρομεσαίων Επιχειρήσεων της Ευρώπης (SME Europe)
* Ευρωπαίοι Δημοκράτες Φοιτητές (EDS)
* Ευρωπαϊκή Ένωση Ηλικιωμένων (ESCU)
* Ένωση Χριστιανοδημοκρατικών Συνδικάτων (EUCDW)
* Ένωση Γυναικών του Ευρωπαϊκού Λαϊκού Κόµµατος (EPP Women)
* Νεολαία Ευρωπαϊκού Λαϊκού Κόμματος (YEPP)

## Ερευνητικό ινστιτούτο

Έπειτα από την αναθεώρηση του 2008 στον ευρωπαϊκό κανονισμό περί λειτουργίας των Ευρωπαϊκών πολιτικών κομμάτων, που επέτρεψε τη σύσταση ευρωπαϊκών ερευνητικών ινστιτούτων υπαγόμενων στα ευρωπαϊκά πολιτικά κόμματα, το Ευρωπαϊκό Λαϊκό Κόμμα ίδρυσε το Κέντρο Ευρωπαϊκών Μελετών (Centre for European Studies – CES). To CES περιλαμβάνει ως μέλη τα κυριότερα εθνικά πολιτικά ιδρύματα μελετών που υπάγονται στα πολιτικά κόμματα της ευρωπαϊκής κεντροδεξιάς: Konrad Adenauer Foundation (CDU), Hanns Seidel Foundation (CSU), Foundation for Analysis and Social Studies (PP), Ινστιτούτο Δημοκρατίας Κωνσταντίνος Καραμανλής (ΝΔ), Jarl Hjalmarson Foundation (MOD), the Political Academy of the Austrian People's Party (ÖVP) και άλλα.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Ευρωπαϊκό Λαϊκό Κόμμα στο Wikimedia Commons
* (Αγγλικά) Επίσημος ιστότοπος